Foto: HINA

ČELNICI Domoljubne koalicije i MOST-a danas su nakon sastanka u Sheratonu otkrili kako će mandatar Vlade biti Tihomir Orešković.

Tijek događaja:



16:12 Šef HDZ-a kazao je kako će već večeras dogovoriti kada bi bilo konstituiranje Sabora.

16.10 Karamarko je istaknuo da se danas riješio veliki problem.



"Ovo je veliki pomak u hrvatskom političkom životu. Kod predsjednica idemo sa 78 potpisa, ali još neki pristupaju. Mi smo relativni pobjednici, ali što to znači ako se gospodarstvo ne pokrene. Svi imamo ambicije, ali neke stvari u interesu zemlje treba zatomiti. Bilo je logično da ja kažem kako sam ja mandatar kao relativni pobjednik, ali sve smo to uklonili", rekao je Karamarko.

16:00 Na pitanje hoće li Orešković slagati svoju vladu, Petrov je kazao kako će u vladi biti stručne osobe predlagane s njihove i strane Domoljubne koalicije.



Petrov je kazao kako nisu dogovorili broj ministarstava te da su pričali samo o smanjenju broja ministarstava.



"Vjerujem da je svima u interesu da mandatar bude nestranačka osoba, ali u ovom trenutku je bitno da to bude i gospodarski iskusna osoba", rekao je Petrov.

15:50 Stigli su Božo Petrov i Tomislav Karamarko i potvrdili kako će mandatar biti Tihomir Orešković

15:30 Sve je spremno za obraćanje Bože Petrova i Tomislava Karamarko koji bi u 16 sati trebali otkriti ime mandatara

14:35 Božo Petrov stigao je u Sheraton na sastanak s predstavnicima HDZ-ove koalicije.

14:30 MOST-ov Ivan Lovrinović na ulasku u Sheraton gdje će biti sastanak MOST-a i HDZ-a nije htio ništa komentirati oko Oreškovića.

"Sve ćete saznati", dodao je.

13:55 Predstavnici MOST-a i HDZ-ove koalicije sastat će se u zagrebačkom hotelu Sheraton u 14.30 sati.

Tekst se nastavlja ispod oglasa

13:33 "Rekli smo dao Bog da oni u MOST-u budu homogeni i kud idu idu. Nemam razloga ne vjerovati Petrovu. Predstavit ćemo kandidata. Mislim da će biti lijep odjek onoga što će se predstaviti za sat vremena, sat i pol. Mislim da će biti kalitetno što god da bude. Pustite mene i moju funkciju u budućoj vlasti. Bitno je da smo se dogovorili i da imamo volje za reforme".

Očekujem predstavljanje oko 16, nekakvu pressicu. Možda će gospodin Manjkas znati".

Ovo je prešlo sve granice što se događa. Vrijeme je da počnemo kopati. Nisu važne funkcije. Mi smo ujedinili naše potpise i pokazali da imamo većinu i da nitko drugi ne može imati većinu. Osoba kojoj dajemo potporu će doći kod Predsjednice s nama. Predstavit ćemo ga iza 16 sati prije odlaska kod Predsjednice".

13:20 HDZ-ovci navodno neće pred novinare sve dok ne završi sastanak MOST-a. Izlaze van ispred hotela, no bez izjava se vraćaju nazad.

12:00 U hotel Panorama došao je i Milan Bandić koji je dao podršku Karamarku. Bandić se u dvorani na istom katu sastao s vlasnikom hotela Anđelkom Lekom.



11:45 "Razgovaramo, evo, mislim da ćemo se dogovoriti. Oni (op.a. MOST) imaju Vijeće koje upravo traje, mi isto, i dogovorit ćemo se. Bit će sve u redu. Bio bih neozbiljan kad bih rekao imena onih o kojima se razgovara kao o kandidatima za mandatara sada", rekao je.



Na pitanje novinara o tome misli li da nestranački kandidat ima manje legitimiteta od stranačkog, Karamarko je reagirao otresito.

"Nestranački nema legitimitet, vi to meni Milanovićeve teorije neke širite ovdje?! Ma dajte molim vas. Ajde dogovorit ćemo se kasnije", kazao je Karamarko.

11:40 Tomislav Karamarko stigao je na sjednicu. Početak sjednice odgođen je jer je šef HDZ-a kasnio.



Uskoro opširnije...